Nat Kinney

Nathaniel Napoleon Kinney (s. 1843) on missourilainen maanviljelijä.

Varhaiset vuodet ja sisällissota
Kinney syntyi New Yorkissa vuonna 1843. Nuorena miehenä hän värväytyi Pohjoisvaltioiden puolelle Yhdysvaltain sisällissodassa. Sodassa Kinney palveli West Virginia Militia-nimisessä yksikössä, ja oli arvoltaan sotamies. Hän sai toveriensa keskuudessa maineen taitavana puhujana inspiroivien puheidensa johdosta. Sodan päätyttyä hän vaelsi ympäri maata, tehden lukuisia eri töitä. Kinney vietti hetken aikaa Indianassa ja Coloradossa, josta hän lähti Kansasiin, minne perusti pienen maatilan. Kansasissa hänet tunnettiin räyhääjänä, joka ajautui usein tappeluihin. Kinney työskenteli myöhemmin myös Santa Fe - junayhtiön palveluksessa virkamiehenä, ja mm. neuvotteli sopimuksia intiaanien kanssa. Pian tämän jälkeen hän alkoi työskennellä Yhdysvaltain postitoimistolle vankkureiden vartijana. Huhu kertoo, että ollessaan postitoimiston leivissä Kinney tappoi kerran useita miehiä heidän vastustettuaan pidätystä.

Springfield
Postitoimistolle työskenteleminen ei ollut Kinneylle mieluinen urapolku, joten hän päätti lähteä kokeilemaan onneaan Missouriin. Hän asettui asumaan kasvavaan Springfieldin kaupunkiin, ja perusti saluunan nimeltä The Shamrock. Saluuna alkoi menestyä nopeasti, ja on yhä yksi kaupungin vetovoimaisimmista juottoloista.

Taney County
Vietettyään Springfieldissä useita vuosia saluunanpitäjänä, Kinney muutti Taneyn piirikuntaan hankkiakseen maata. Hän rakensi White Riverin varrelle suuren talon ja perusti maatilan, jolla omistaa lukuisia eri eläimiä. Pian tämän jälkeen hän nai vaimonsa Margaretin.

Bald Knobbers
Saatuaan tarpeeksi Taylorin veljeksistä, Nat Kinney ja 12 muuta miestä perustivat Bald Knobbers-nimisen ryhmän taistellakseen lainsuojattomia vastaan. Kinney nimitettiin yksimielisesti ryhmän johtajaksi. Hän myös johti Taylorin veljekset lynkannutta joukkoa.

Yleistä
Nat Kinneyn menneisyys ennen Taneyn piirikuntaan saapumista on alueella suurimmaksi osaksi mysteeri. Hänestä liikkuu vain epämääräisiä tarinoita liittyen hänen aiempaan työskentelyynsä Santa Fen ja postitoimiston palveluksessa. Kinney on komea ja karismaattinen, ja hänen merkittävin ulkonäköön liittyvä piirteensä on hänen vaikuttava kahden metrin pituutensa. Hän on myös harras kristitty, ja on pitänyt pyhäkoulua Forsythissä.